ลืมรสชาติเครปแบบเดิมๆไปได้เลย เมื่อได้ลองทานเครปร้านนี้ เป็นเครปที่ผสมผสานวัตถุดิบหลากหลายได้อย่างลงตัว ไม่ว่าจะเป็น ผลไม้ ท็อปปิ้ง ไซรัป ต่างๆ ทั้งยังเพิ่มไอศกรีมเข้าไปได้ด้วย สามารถเลือกรสชาติได้ในแบบที่ต้องการ ในราคาที่กำหนดเองได้
เริ่มต้นที่ 35 บาท เพิ่มท็อปปิ้งละ 10 บาท ไอศกรีมลูกละ 20 บาท
ร้านอยู่ในโครงการมาลินพลาซ่า หน้ามหาวิทยาลัยเชียงใหม่ บริเวณตรงข้ามร้าน kpop teokbokki 
ที่ได้ลองทานวันนี้เป็นเครปไซรัปคาราเมล เพิ่มท็อปปิ้งเป็นกล้วย นูเทลล่า บวกไอศกรีมวนิลลาค่ะ ราคา 75 บาท รสชาติกลมกล่อมมาก ไม่หวานเลี่ยนจนเกินไป หอมกล้วยกับราคาเมลสุดๆ
ชิ้นนึงได้เยอะมากค่ะ ทานคนเดียวไม่หมด ค่อนข้างคุ้มกับราคา  โดยรวมแล้วค่อนข้างชอบค่ะ
แต่อาจจะมีรอคิวนานเล็กน้อย เขาจะให้เราเขียนเมนูพร้อมกับชื่อเราไว้ ถ้าเขาเรียกแล้วเราไม่อยู่เขาก็จะไม่ทำให้ค่ะ